projecte-aina/catalan_government_crawling huggingface dataset:
El col·legi de Sant Josep de Navàs, l'ajuntament de Sant Vicenç de Castellet i l'empresa Resid'Ús arriben a la fase final
El col·legi de Sant Josep de Navàs i l'Ajuntament de Sant Vicenç de Castellet, al Bages, i l'empresa Resid'Ús, de Girona, han accedit a la fase final del Premi Europeu de Prevenció de Residus.
Tres finalistes dels 82 nominats de tot Europa corresponen a projectes catalans.
En la categoria Administracions, ha estat nominat l'ajuntament de Sant Vicenç de Castellet per la Marató residu zero, una campanya per promoure l'esmorzar sostenible i saludable i reduir els residus que generen nenes i nens a l'escola.
En la categoria Empresa, el jurat ha nominat l'empresa Resid'Ús per Escola i comerç, simbiosi antiresidus, una acció en cooperació amb l'escola Eiximenis de Girona i un comerç gironí de venda de iogurt gelat, Llagurt.
L'objectiu és aprofitar pots sobrers de vidre de casa que recullen alumnes, els neteja l'empresa i s'envien a la botiga de iogurts gelats, que els ofereix a la clientela per consumir el producte.
En la categoria Cooperació entre regions, ha arribat a la final el col·legi de Sant Josep de Navàs per l'EWWR Sustainable Art alphabet, creat per cinc escoles de Catalunya, Finlàndia, Grècia, França i Països Baixos.
La idea va ser buscar una paraula per cada lletra de l'alfabet relacionada amb la sostenibilitat i els residus.
El veredicte del jurat es farà públic en una cerimònia de lliurament de premis a Brussel·les el dia 15 de maig a la seu del Comitè de Regions d'Europa.
L'esdeveniment forma part de l'EU Green Week, que té lloc del 13 al 17 maig de 2019.
La cerimònia de lliurament de premis serà el 15 de maig a Brussel·les, en el marc de la Green Week
Actualment, segons el Projecte Exocat, són unes 1.235, un 14% de les espècies que habiten en els entorns naturals catalans
L'arribada d'espècies exòtiques que sobreviuen, es reprodueixen i s'escampen als nostres ecosistemes s'està convertint en un dels principals problemes ecològics i econòmics dels nostres ambients naturals.
Actualment, segons el Projecte Exocat, són unes 1.235, un 14% de les espècies que habiten en els entorns naturals catalans.
No totes les espècies exòtiques tenen la capacitat d'adaptar-se, però les que ho fan alteren l'ecosistema existent, amenacen les espècies locals i condicionen l'equilibri natural.
A més, un cop que s'introdueixen, és gairebé impossible eliminar-les.
L'arribada d'insectes i plantes exòtiques s'ha produït accidentalment, però també de forma voluntària, pel seu interès –animals de companyia, plantes per a la jardineria, etc.– Per tant, en el moment de portar a Catalunya una d'aquestes espècies exòtiques, cal consultar si està catalogada com a espècie exòtica invasora.
La prevenció és bàsica, però si ja l'espècie ja està instaurada, s'intenta que no colonitzin nous espais o s'eradiquen únicament en ambients naturals valuosos, pel seu cost.
En el període 2015-2018 s'ha dut a terme una inversió de 8 milions d'euros repartits entre les següents accions:
El cargol poma ( Pomacea masculata ) és l'espècie a la qual s'han destinat més recursos, més de 5,4 milions, el 70% del total.
Per conèixer quines són les espècies invasores, s'ha elaborat un catàleg on es recullen les espècies invasores.
Un cop s'introdueixen, és gairebé impossible eliminar-les
Què són i com es gestionen, normativa, Exocat: Base de dades de les espècies invasores a Catalunya, etc.
Informe Les espècies exòtiques invasores a Catalunya
Del 22 al 28 d'abril amb activitats de sensibilització vers el soroll
Del 22 al 28 d'abril celebrem la 3a edició de la Setmana sense Soroll amb el lema 'Silenciem el soroll'.
Amb aquesta celebració es vol palesar l'efecte negatiu que té sobre les persones la contaminació acústica: trastorns de la son, estrès i irritabilitat, pèrdua de capacitat auditiva, falta de concentració i mal de cap entre d'altres...I a més:
Durant la setmana s'organitzen activitats i es promouen iniciatives de sensibilització i educació ambiental per a la prevenció de la contaminació acústica.
A més, sota l'etiqueta es pot fer un ampli seguiment per les xarxes de les accions dutes a terme durant aquesta setmana.
El final de la setmana coincideix amb el Dia Internacional de la Sensibilització vers el soroll
La 2a edició de l'Ultra Clean Marathon recorrerà 700 quilòmetres en 7 dies en bicicleta, corrent i en caiac
Albert Bosch i Nicole Ribera, en una imatge de l'any passat
700 quilòmetres i set dies per endavant.
La segona edició de l'Ultra Clean Marathon, (UCM) se celebrarà del 5 a l'11 de maig i recorrerà tot Catalunya en bicicleta, corrent i en caiac.
L'Ultra Clean Marathon d'enguany vol fomentar la mobilització ciutadana, reduir residus en espais naturals i promoure mesures de conservació de la natura, al mateix temps que busca el compromís de les persones que practiquen esport a la natura perquè tinguin cura del medi ambient.
La segona edició d'aquest gran repte està organitzat per la Xarxa per a la Conservació de la Natura, el Departament de Territori i Sostenibilitat i l'Agència de Residus de Catalunya (ARC) i serveix de nexe d'unió entre la campanya Let's Clean Up Europe i la Setmana de la Natura.
Els esportistes que participaran a la marató són Albert Bosch i Nicole Ribera.
A més, tothom qui ho desitgi pot participar-hi, ja sigui en una de les nombroses accions de neteja que hi ha previstes al llarg del recorregut, o fent un tram de l'Ultra Clean Marathon.
La participació ciutadana requereix inscripció.
Té un cost de 5 euros que es destinaran a les 10 entitats de conservació de la natura que treballen a les zones per on transcorrerà la carrera.
A l'edició del 2018 hi van participar més de 2.000 persones i es van recollir 1.973,5 kg de residus.
Al finalitzar cada etapa s'atorgarà el premi a l'equip o persona que hagi recollit més brossa (en pes o en volum), a qui hagi recollit el residu més perillós per la natura, i a qui hagi recollit el residu més curiós.
La volta circular a Catalunya es farà en set etapes diferents consecutives, del diumenge, 5, al dissabte, 11 de maig.
El repte esportiu i ambiental tindrà lloc del 5 a l'11 de maig i transcorrerà per zones d'alt valor paisatgístic i natural del país
Convocada pel cap de setmana del 24 i 25 d'agost i el divendres i dissabte 30 i 31 d'agost
Què cal fer en cas de vaga als aeroports?
El personal de terra de la companyia Iberia a l'Aeroport del Prat farà vaga el cap de setmana del 24 i 25 d'agost i el divendres i dissabte 30 i 31 d'agost.
Els treballadors s'encarreguen de gestionar els equipatges i el transport dels passatgers a peu de pista de 27 companyies a l'aeroport de Barcelona, per la qual cosa el nombre de vols afectats podria arribar a 1.000 durant el cap de setmana.
Aquesta vaga afectarà els vols de diverses companyies operades tant per personal d' Iberia (Iberia, Iberia Express i Iberia Regional Air Nostrum) com Vueling, Level, British Airways i Aer Lingus.
Per ara, Vueling ja ha cancel·lat 112 vols per el cap de setmana del 24 al 25 d'agost.
Els principals serveis mínims decretats pel Ministeri de Foment són:
El nombre de vols afectats podria arribar a 1.000 perquè el personal de terra opera vols d'Iberia, Vueling, Level, British Airways i Aer Lingus, entre d'altres
Contractació, cancel·lació, retards, preguntes freqüents...
El sector amb sancions més elevades és el de les telecomunicacions
El nou text recull, sense cap modificació, el contingut del reglament aprovat al juny del 2017
El Govern ha aprovat el decret llei que recull sense cap modificació el contingut del reglament de l'impost que va ser aprovat pel Decret 73/2017, de 20 de juny, i que el Tribunal Superior de Justícia de Catalunya (TSJC) va anul·lar, no pel seu contingut, sinó per entendre que s'havien produït defectes formals en la seva tramitació.
En aquest sentit, la sentència, que encara no és ferma, tampoc afecta la legalitat del tribut, per la qual cosa l'impost continua vigent i se segueix meritant.
Amb la voluntat de dotar de seguretat jurídica i fer front a un eventual buit legal en aspectes com quan s'ha d'ingressar l'impost, el Govern ha decidit tornar a aprovar aquest text que, com l'anterior, regula i complementa tots aquells aspectes de caràcter més tècnic o procedimental de la Llei 5/2017, del 28 de març de creació del tribut.
Per exemple, el decret llei estableix, de la mateixa manera que ho feia el reglament, que el termini per presentar l'autoliquidació es fixa del dia 1 al 20 del mes següent a la finalització del període de liquidació, que és trimestral.
Gravar el consum de begudes ensucrades
L'impost sobre les begudes ensucrades envasades grava el consum de determinat tipus de begudes com ara refrescos, sodes, sucs de fruita, begudes esportives, de te i cafè, amb edulcorants calòrics afegits, energètics, o llets endolcides o alternatives a la llet, per raó dels efectes que tenen en la salut de la població, en tant que, en atenció als edulcorants calòrics afegits que contenen, són susceptibles de generar obesitat i diabetis.
El període impositiu es manté entre els dies 1 i 20 del mes següent a cada trimestre
Té competència per fer mediacions i arbitratges dins l'àmbit de la UE
L'ACC està acreditada per resoldre reclamacions de consum transfrontereres dins de la UE i té competència per fer mediacions i arbitratges.
Aquesta nova situació millora la col·laboració de l'Agència amb altres organismes, tant europeus com internacionals, de gestió de sistemes de resolució de conflictes de consum.
A més, l'ACC podrà arbitrar en les reclamacions relacionades amb el consum entre diferents països.
Tant en l'adquisició de béns i serveis a empreses europees, com dels consumidors europeus que adquireixen béns o serveis a Catalunya.
Dades de reclamacions transfrontereres
Tant en l'adquisició de béns i serveis a empreses europees, com dels consumidors europeus que adquireixen béns o serveis a Catalunya
El Govern incorpora la regulació europea i garanteix els coneixements dels professionals que les realitzen
El Consell Executiu ha aprovat el Decret que modifica l'anterior regulació del procediment de mediació de les relacions de consum a Catalunya.
Les mediacions de consum són procediments de resolució extrajudicial de conflictes de consum, alternatives a la via judicial, més àgils i econòmics per al consumidor.
Amb aquesta nova regulació, la normativa catalana s'adequa a la regulació europea, es prestigia el procediment de mediació, i es garanteixen els coneixements i nivells formatius dels professionals que els realitzen.
Mitjançant la mediació, els consumidors i els empresaris promouen una solució consensuada a un conflicte amb la intervenció d'una persona mediadora imparcial, experta i neutral.
El nou Decret incorpora la possibilitat que les entitats mediadores puguin disposar d'una acreditació a nivell europeu.
Les entitats podran sol·licitar-la a l'Agència Catalana del Consum.
És una mesura voluntària, orientada a prestigiar les entitats.
Així mateix, el nou Decret estableix les competències i coneixements que han de tenir les persones mediadores.
Una altra de les novetats és que la mediació de consum serà sempre gratuïta per als consumidors i només podrà exigir-se un preu a l'empresa.
El Decret també escurça terminis del procediment de mediació de consum.
Les entitats mediadores podran disposar d'una acreditació a nivell europeu
S'ha presentat la Guia per a famílies de persones afectades per un TCA (trastorns de la conducta alimentaria), elaborada per experts i professionals de la salut amb l'objectiu de dotar els familiars de malalts d'anorèxia i bulímia d'una eina d'acompanyament i coneixement didàctica i interactiva.
Ha estat elaborada de forma desinteressada per 16 experts i professionals de la salut, entre psicòlegs, psiquiatres i infermers, i recull d'una manera senzilla, sistemàtica i útil, els resultats dels estudis realitzats.
Cal recordar que quan la família s'implica, el pronòstic de curació és molt més bo.
La Guia explica què fer i que no fer i claus per diferenciar la persona del trastorn alimentari (quan parla i actua el trastorn i quan ho fa la persona), i proposa un seguit d'escenaris concrets a tall d'exemple amb resposta.
El document és fruit del treball monogràfic «Anorèxia i Família» que ha dut a terme la Taula de Diàleg dels Trastorns Alimentaris des de 2017.
Amb la presentació d'aquesta guia, l'Agència Catalana de Consum passa el relleu a l'Agència de Salut Pública de Catalunya en el lideratge de la Taula.
Des de l'entrada en vigor de la modificació del Codi de Consum que sanciona aquests continguts a la xarxa, al març de 2019, s'ha sancionat una empresa amb 85.000 euros, i actualment hi ha altres vuit expedients sancionadors en tramitació.
Quan la família s'implica, el pronòstic de curació és molt més bo
El concurs comença el 13 de març i acaba el 17 d'abril
Amb l'objectiu de posar en relleu el ric patrimoni del país, el dia 13 de març arrenca la quarta edició d'"El monument favorit dels catalans", que escull per votació popular el monument preferit de Catalunya.
En el certamen hi haurà 12 monuments finalistes, 10 escollits per una comissió d'experts i dos per proposta ciutadana a través del web del concurs.
Per poder participar tant en la fase de proposta de monuments com en la de votacions caldrà ser usuari registrat i només es podrà emetre una proposta o un vot cada hora.
Entre tots els votants es sortejaran centenars de premis cada setmana.
Als resultats finals de cada fase s'hi afegirà una quantitat de vots extra recollits en una enquesta que es farà en directe durant l'emissió del programa 'Popap' de Catalunya Ràdio.
Un dia abans de la fi de cada fase, el programa conduït per Mariola Dinarès farà una enquesta a l'Instagram del programa en què es podrà votar un dels monuments que s'enfronten.
El guanyador rebrà un bonus Popap: 2.000 vots extra que s'afegiran al resultat obtingut al sapiens.cat/monumentfavorit.
En el cas de la final, aquest bonus serà de 3.000 vots.
El concurs pot seguir-se a les xarxes amb l'etiqueta.
Entre tots els votants se sortejaran centenars de premis cada setmana
Catalunya lidera un projecte europeu per potenciar l'Slow Tourism
Med Pearls és un projecte europeu que per a la creació de 26 experiències turístiques en diversos països del Mediterrani que destaquin per ser de qualitat i es puguin qualificar d'Slow Tourism.
Aquest tipus de turisme, que es pot traduir com a turisme tranquil, és una forma de viatjar responsable i sostenible que posa èmfasi en promoure i involucrar les economies locals per tal de donar a conèixer experiències turístiques culturals i naturals, tot respectant els llocs visitats.
El projecte està liderat per L'Agència Catalana de Turisme (ACT) i a Catalunya participen projectes de L'Anoia, Les Garrigues i la Ribera d'Ebre.
Med Pearls té l'objectiu de potenciar:
Davant de ventades, onades de fred, allaus, nevades, glaçades, inundacions, fort onatge, tempestes, llamps...
Predicció general i avisos per neu, vent, acumulació de pluja i per l'estat de la mar.
Cerca les incidències per comarca, demarcació o via.
Estat del servei i afectacions programades
Per estar al dia de totes les incidències i novetats meteorològiques, del trànsit o del servei de Rodalies.
Comptes de Twitter de Meteocat per comarques, ordenats alfabèticament
Comptes de Twitter de Trànsit per vies, ordenats alfabèticament
Comptes de Twitter de Rodalies per línies, ordenats alfabèticament
A partir de les 12 es desactivarà el pla perquè han deixat de donar-se les condicions de contaminació
A partir de les 12 es desactivarà el pla perquè han deixat de donar-se les següents condicions:
Reduir la generació i la resuspensió
L'episodi d'alta contaminació per partícules (PM10) suposa gestionar la velocitat a les vies ràpides, a través del Servei Català de Trànsit, informar la població perquè utilitzi els transports públics si s'ha de desplaçar, emetre consells generals a través del CECAT i de l'ATM, a més d'instar les activitats cimenteres a reduir les emissions i els municipis a restringir les actuacions que generen partícules, com determinades obres.
Es preveu que la concentració de càrrega de pols africana es redueixi sobre Catalunya
Consells per millorar la qualitat de l'aire
A Palamós, Sant Feliu de Guíxols, Blanes, l'Ametlla de Mar, l'Ampolla i les Cases d'Alcanar, que han patit afectacions per la borrasca Gloria
Temporal al port de l'Ametlla de Mar
L'empresa pública Ports de la Generalitat durà a terme obres d'emergència per un valor estimat en 7 milions d'euros als sis ports catalanes que han patit més danys a conseqüència de la borrasca Gloria.
Són els ports de les Cases d'Alcanar, l'Ampolla i l'Ametlla de Mar, Blanes, Sant Feliu de Guíxols i Palamós.
L'estació marítima és l'edifici on es fan els controls dels passatgers i dels tripulants dels creuers internacionals que fan escala al port de Palamós.
El temporal va rebentar dues finestres i l'aigua va entrar amb virulència dins l'estació, provocant danys importants a l'interior.
També es va veure afectat un local on hi ha els vestuaris dels estibadors.
Així mateix, la zona de la Pedrera, on s'emmagatzemen les mercaderies i alguns concessionaris hi tenen magatzems està molt malmesa.
Cal dir que un tripulant del mercant MANISA STAR, de nacionalitat filipina, va caure dimarts passat a la nit a l'aigua del port, però continua desaparegut.
En aquest port s'han produït ultrapassaments a l'inici i final del dic d'abric, la qual cosa ha provocat desplaçaments de blocs de formigó a la punta del dic.
També s'ha de reparar el far, tot un símbol de la vila.
La tercera alineació del dic de recer ha patit una afectació important a l'espatller que afortunadament no ha comportat danys humans.
L'energia constant dels cops de mar va col·lapsar més de 20 metres longitudinals d'espatller i va fer un esvoranc a l'escullera.
El fort onatge i els ultrapassaments han afectat parts del dic de recer i el morrot (part final del dic a la bocana).
Ara, es farà un estudi tècnic per actuar d'emergència i reforçar les peces de pedra de l'escullera exterior del dic.
També hi ha hagut danys menors en el subministrament elèctric i moltes restes del mar per sobre dels molls, que ja s'estan netejant.
La zona portuària es va inundar per l'increment del nivell de l'aigua del mar i pel torrent que va baixar a causa de les fortes tempestes.
S'han detectat afectacions estructurals al dic de recer que afecten l'espatller, el morrot i l'escullera exterior i als molls per la qual cosa es farà una actuació d'emergència.
El dic ha quedat afectat a la part final o morrot per la qual cosa s'executarà una actuació tècnica d'emergència aportada per un estudi tècnic.
També hi ha hagut una embarcació enfonsada i moltes afectacions de restes del mar portades pel temporal que ja s'està netejant la zona portuària.
Actualment, Ports de la Generalitat té en licitació un projecte per fer un assaig en una piscina de models del port i l'estudi que se'n derivarà, i que servirà per buscar solucions a un port que és vulnerable als temporals.
S'han dut a terme actuacions de neteja per restablir la normalitat després del temporal Glòria
El Parc Natural del Cadí-Moixeró ha dut a terme aquesta setmana actuacions urgents per restablir la normalitat després del temporal Glòria.
En col·laboració amb els ajuntaments de la zona, s'han netejat camins, carreteres i pistes d'accés a punts diversos, que van quedar afectats per la intensa neu, pluja i vent.
Concretament, als pobles de Béixec, Estana, el Querforadat, Cava, Ansovell, el Ges, Fórnols, Cornellana, Tuixent i Josa de Cadí.
S'han retirat arbres caiguts i brancatge en diferents pistes forestals que donen accés al parc, com la d'Estana a Coll de Pallers, la de Riu de Cerdanya a Coll de Pendís i l'accés als miradors del Pla de l'Àliga d'Estana.
Un cop enllestides les feines més urgents, a mesura que la neu es fongui, es podrà accedir a cotes més altes per netejar les pistes forestals que han quedat bloquejades a més alçada.
A mesura que es fongui la neu, s'accedirà a cotes més altes per netejar camins
L'Agència de Residus de Catalunya destina 3,1 milions a 94 projectes empresarials
L'Agència de Residus de Catalunya (ARC) ha resolt atorgar 3,1 milions d'euros per subvencionar 94 projectes empresarials vinculats al foment de l'economia circular.
La convocatòria dels ajuts, corresponents al 2019 i publicada el mes de maig passat, s'ha centrat en afavorir projectes per millorar l'eficiència en l'ús dels recursos materials.
Dins els projectes escollits, n'hi ha d'aprofitament de residus plàstics, tèxtils, materials de construcció i fins i tot, llots de depuradora.
Si l'any passat ja es va doblar el pressupost respecte l'any anterior, amb 1,8 milions d'euros per a 66 projectes empresarials, en aquesta ocasió la convocatòria ha estat dotada de major pressupost –1,3 milions d'euros més– i ha arribat a més empreses.
Exemples dels projectes subvencionats
Una empresa de Sant Esteve Sesrovires, al Baix Llobregat, vol incrementar la capacitat de reaprofitament del residu tèxtil recollit en els contenidors de carrer i reaprofitar 3.380 tones de roba que deixaran de convertir-se en residus.
Un altre projecte és el d'una empresa de Tàrrega que vol millorar la capacitat de preparació per a reutilització dels residus que rep dels ciutadans d'aquesta població a través de la deixalleria del municipi.
Una empresa de les Borges Blanques (Garrigues), definirà una prova pilot per fer servir matèries primeres reciclades en el procés d'obtenció de peces plàstiques injectades per al sector automoció.
Aquesta quantitat supera en més d'un milió d'euros la que es va atorgar l'any passat
És una oportunitat per al sector agrari, forestal i pesquer de millorar la seva competitivitat i sostenibilitat
Convertir les dejeccions ramaderes en fertilitzants o emprar la fusta com a biomassa forma part d'una estratègia de gestió del territori i el sector agroalimentari coneguda com a bioeconomia, que es caracteritza per fer servir l'economia circular.
El Govern ha aprovat establir les bases de l' Estratègia de la bioeconomia de Catalunya per al període 2021-2030 amb l'objectiu de disposar d'un document que reculli els principis que han de regir les polítiques en aquesta matèria.
Aquest document es farà en línia amb les previsions de l'Agenda 2030 de la ONU i en consonància amb l'Estratègia de la Comissió Europea, d'acord amb les necessitats urgents d'adaptació i de mitigació davant l'emergència climàtica.
El desenvolupament d'aquest pla és alhora una necessitat i una oportunitat per al sector agrari, forestal i pesquer per millorar-ne la competitivitat i sostenibilitat mitjançant la creació de llocs de treball amb gran valor afegit i la millora de la gestió de l'espai.
En la redacció del pla, s'incentivarà la participació d'altres institucions que també tinguin un paper actiu en l'àmbit de la bioeconomia i d'empreses, centres de recerca, universitats i ciutadania, i es potenciarà la cogestió en la seva aplicació i desenvolupament.
Es preveu que l'Estratègia es desplegui en plans d'accions d'abast triennal, el primer dels quals serà d'aplicació en el període 2021-2023.
A Catalunya, la bioeconomia representava l'any 2016 un 4,6% del PIB i 193.000 llocs de treball